Σαμσάδες Λήμνου
Σαμσάδες, ενα τραγανό, μελένιο σιροπιαστό, γεμισμένο με μπόλικο σουσάμι, που είναι παραδοσιακά ο ξηρός καρπός της Λήμνου.
1 κιλό αλεύρι για όλες τις χρήσεις, 1/2 κούπα ελαιόλαδο (2 κουταλιές για τη ζύμη και το υπόλοιπο για το άλειμμα των φύλλων), 250 ml νερό (περίπου), 2 κούπες σουσάμι, 1 κούπα αμύγδαλο, χοντροτριμμένο, 1/2 κουτ. γλυκού γαρίφαλο σε σκόνη, 1 κουτ. γλυκού κανέλα σε σκόνη, 1/2 κούπα ζάχαρη, 1 κούπα ζάχαρη, 2 κούπες θυμαρίσιο μέλι, 3 κούπες νερό
Αναμειγνύουμε όλα τα υλικά της γέμισης σε ένα μπολ.Σε ένα άλλο μπολ βάζουμε το αλεύρι, 2 κουταλιές από το ελαιόλαδο και προσθέτουμε σιγά σιγά το νερό. Ζυμώνουμε μέχρι να ομογενοποιηθεί η ζύμη, να γίνει μαλακή και εύπλαστη και να μην κολλάει στα χέρια.Σε ένα κατσαρολάκι βράζουμε για 5 λεπτά το νερό με τη ζάχαρη (από όταν αρχίσει ο ο βρασμός). Μόλις αποσύρουμε από τη φωτιά, προσθέτουμε το μέλι και ανακατεύουμε μέχρι να λιώσει.Όταν ρίξουμε το σιρόπι, πρέπει είτε το γλυκό μας να είναι κρύο και το σιρόπι ζεστό είτε το αντίστροφο, άρα ρυθμίζουμε τη σειρά που θα κάνουμε τα πράγματα.Χωρίζουμε τη ζύμη σε 4 κομμάτια.Πάνω σε αλευρωμένη επιφάνεια ανοίγουμε κάθε κομμάτι σε λεπτό φύλλο με τον πλάστη-βέργα.Κάθε φύλλο που ανοίγουμε το αλείφουμε με ελαιόλαδο και το πασπαλίζουμε με λίγη από τη γέμιση, καλύπτοντας όλη την επιφάνειά του.Τυλίγουμε το φύλλο στον πλάστη κι έτσι όπως είναι τυλιγμένο το σουρώνουμε, τραβώντας και αφαιρώντας παράλληλα τον πλάστη. Κόβουμε το ρολό σε 4-5 κομμάτια και τα μεταφέρουμε σε μεγάλο στρογγυλό ταψί που έχουμε αλείψει με ελαιόλαδο.Επαναλαμβάνουμε με τα υπόλοιπα φύλλα και τοποθετούμε τους σαμσάδες στο ταψί, κοντά στους προηγούμενους.Ψήνουμε για 30 λεπτά σε καλά προθερμασμένο φούρνο, στους 160°C.Βγάζουμε από τον φούρνο και είτε σιροπιάζουμε αμέσως, όσο είναι ακόμα ζεστό το γλυκό, με το σιρόπι κρύο, είτε αφήνουμε να κρυώσει το γλυκό καλά και σιροπιάζουμε με το σιρόπι ζεστό.Περιμένουμε να απορροφηθεί καλά όλο το σιρόπι πριν κόψουμε το γλυκό σε μικρά κομμάτια, σε μέγεθος μπουκιάς.
Αλεύρι (ζύμες),Μέλι,Σουσάμι